Ahmed, mis ma selle mimikri, sinupoolse, peale ikka kosta oskan. Oma kultuur ja oma ilm on meie rahvale kõige tähtsam, see on meie kants, meie vägi. Me võime, aga ei pea toetama meile võõraid ning tule ja  mõõgaga toodud uske. Ehk siis meile on tähtis meie oma pärimuskultuur, restaureerimist vajavad muinsuskaitsealused väärtuslikud objektid, teater, kirjandus, muusika, ajalugu, arheoloogia, keel.  Neisse panustamine ei ole prassimine.  Ja maausulistel ei ole tarvis luua "vaimulike" töökohti. Hetkel surutakse ristiusku riiklikult peale, ka sulle, Ahmed.  Ja selleks, et end taas üles leida, tuleb meil taasavastada see, mis meilt vägisi võetud on, ehk oma juured. Pärimusravi on selleks vaja, et  rahva väga sügavad ja valusad hingehaavad paranema hakkaksid. Kui rahvalt on võetud usk, mälu, ajalugu, tähendusega omakeelsed nimed, tavad, siis pole rahval pinda millele toetuda. see pind tuleb uuesti luua.  Eestlastel on oma usk olemas, meile pole võõraid orjastavaid uske tarvis.